Publication: Magyar Közlöny
Issue: MK-1999-39 (Year: 1999, Number: 39)
Era: 1990-2004
Section: 5.1. A jogalkotásról szóló 1987. évi XI. törvény 45. §-ában
Paragraph Index: 181

6. A cigánysággal kapcsolatos kommunikációs munka feladatai 6.1. Kezdeményezni kell a cigány kisebbségi médiát támogató alapítványok, közalapítványok és intézmények tevékenységének összehangolását a folyamatos együttműködés és a források hatékony felhasználása érdekében. A Tárcaközi Bizottság érintett tagja évenként elemző tájékoztatót készít a különböző támogatási formák alapján működő tömegkommunikációs programokról a Tárcaközi Bizottság részére. Felelős: Nemzeti és Etnikai Kisebbségi Hivatal elnöke Miniszterelnöki Hivatal közigazgatás és területpolitikai ügyekért felelős politikai államtitkára Nemzeti Kulturális Örökség Minisztériumának minisztere oktatási miniszter Határidő: folyamatos a tájékoztató első alkalommal történő elkészítése: 1999. december 31. 6.2. A többségi társadalom reális cigányságképének kialakítása érdekében stratégiai tervet kell kidolgozni az Országos Cigány Önkormányzat, valamint a médiumok szakértőinek bevonásával. Felelős: Nemzeti Kulturális Örökség Minisztériumának minisztere oktatási miniszter Miniszterelnöki Hivatal közigazgatás és területpolitikai ügyekért felelős politikai államtitkára Nemzeti és Etnikai Kisebbségi Hivatal elnöke Határidő: 1999. december 31. 6.3. A külföldi közvélemény tájékoztatása céljából idegen nyelvű tájékoztató dokumentumokat kell készíteni a nemzetközi tájékoztató és döntéshozó szervezetekhez történő eljuttatás céljából. Felelős: külügyminiszter Nemzeti és Etnikai Kisebbségi Hivatal elnöke Határidő: 1999. december 31. 6.4. A cigányság életkörülményeinek, társadalmi helyzetének javítására irányuló középtávú intézkedéscsomag végrehajtásával kapcsolatosan kommunikációs tervet kell kidolgozni. Felelős: Nemzeti és Etnikai Kisebbségi Hivatal elnöke Határidő: 1999. december 31. 1999/39. szám 6.5. A cigány kisebbségi önkormányzati képviselők részére képzési programokat kell kidolgozni és szervezni az Országos Cigány Önkormányzat együttműködésével annak érdekében, hogy a helyi kisebbségi önkormányzati képviselők megfelelő ismereteket szerezzenek a kisebbségi oktatás területén meglévő jogaikról, azok gyakorlásának módjáról. Felelős: Nemzeti és Etnikai Kisebbségi Hivatal elnöke oktatási miniszter Határidő: folyamatos a képzési program kidolgozásának határideje: 1999. május 31. 6.6. A cigány kisebbségi önkormányzatok, szervezetek képviselői részére a cigány lakosság és a különböző intézményrendszerek közötti kommunikáció és együttműködés elősegítése érdekében képzéseket, tanácskozásokat kell szervezni, az Országos Cigány Önkormányzat bevonásával. A szakmai programok végrehajtására évente ütemtervet kell készíteni. Felelős: Nemzeti és Etnikai Kisebbségi Hivatal elnöke Határidő: folyamatos az ütemterv első alkalommal történő elkészítése: 1999. május 31. A Kormány 1048/1999. (V. 5.) Korm. határozata a Cigányügyi Tárcaközi Bizottság létrehozásáról

Source: https://magyarkozlony.hu/hivatalos-lapok/4e760ef3fb5a324929f324f6b4416a10fa3b3229/dokumentumok/98d523080c4f2d95a2e8aacbe0e54e724e79def8/letoltes